

 REPUBLIKA HRVATSKA

VARAŽDINSKA ŽUPANIJA

 OPĆINA VINICA

 Općinsko vijeće

KLASA: 024-04/25-01/45

URBROJ: 2186-11-25-1

Vinica, 18. rujna 2025. godine

Na temelju članka 30. Statuta Općine Vinica („Službeni vjesnik Varaždinske županije“ 30/20, 09/21.), Općinsko vijeće Općine Vinica donijelo je

**ODLUKU**

**o pravu na jednokratnu novčanu potporu za novorođenče**

**Članak 1.**

Za svako novorođenče s prebivalištem na području Općine Vinica u Proračunu Općine Vinica osiguravaju se sredstva jednokratne novčane potpore u slijedećim iznosima :

- 800,00 €- za 1.dijete u obitelji

- 1.000,00 € za 2.dijete u obitelji

- 1.200,00 € za 3 dijete u obitelji

-za svako slijedeće dijete naknada se uvećava za 200,00 €.

U slučajevima kad je u obitelji više djece iz ranijih brakova roditelja, radi izračuna visine potpore za novorođenče uzima se u obzir broj ranije djece majke.

**Članak 2.**

Jednokratna novčana potpora za novorođenče isplaćuje se temelju zahtjeva koji podnosi jedan od roditelja djeteta na tekući račun roditelja, a zahtjevu se prilaže slijedeća dokumentacija:

* preslika rodnog lista za dijete
* preslika uvjerenja o prebivalištu djeteta
* preslika osobnih iskaznica roditelja djeteta
* preslika kartice tekućeg računa na koji će se potpora uplatiti
* preslika rodnog lista za prethodno rođenu djecu.

Zahtjev se može podnijeti i putem sustava e-novorođenče.

**Članak 3.**

Provedba ove Odluke povjerava se Jedinstvenom upravnom odjelu Općine Vinica.

**Članak 4.**

Ova Odluka stupa na snagu osmog dana od dana objave u „Službenom vjesniku Varaždinske županije“, a primjenjivati će se na novorođenčad rođenu od 01. siječnja 2026. godine.

  PREDSJEDNICA

 Općinskog vijeća Općine Vinica

 Melani Gavrić